In nomine Patris et Filii et Spiritus Sancti. Arducius, Dei gracia Gebennensis episcopus, futuris et presentibus in perpetuum. Quicquid ecclesiis confertur a fidelibus christianis ratum et illibatum permanere /2 divina et humana exigit censura. Scripto itaque commendare ad memoriam posterorum voluimus [a.] quod Walcherius de Divona et Stephanus frater ejus et mater eorum Helvidis dede-/3runt Deo et beatę Marię de Bonomonte et fratribus ibidem Deo servientibus pro salute animarum suarum quicquid habebant apud villam que dicitur Peslens et in toto ejus territorio /4 tam in terris cultis quam incultis, in pratis, in silvis, in aquis et pascuis. Et quicquid feodorum de eis in quolibet loco aliquis tenebat, si fratres quoquo modo acquirere possent, nichil /5 exactionis vel commodi temporalis sibi reservantes in toto territorio de Peslens, sed a solo Deo divinam retributionem prestolantes. Hanc donationem fecerunt per /6 manum domni Moysi abbatis, prefatus Walcherius de Divona et frater ejus Stephanus et mater eorum, sicut nobis testimonia nobilium et circumanentium prehibuerunt. Facta autem /7 est hec donatio anno Dominicę incarnationis M° C° XXIII°. Testes fuerunt Cono de Divona, Otto de Craceio, Giroldus de Sergeio, Petrus Boschart. [b.] Postea vero dedit idem Walche-/8rius predictis fratribus de Bonomonte castenetum quod dicitur Presteria per manum domni Guarini abbatis Alpensis et terram quam habebat in Butgeio ad pontetulum cujus terciam partem /9 dederat filię suę Mabilię, et terciam Bonetę. Mabilia et Petrus maritus ejus dederunt ecclesie Bonimontis suam terciam partem. Testes sunt Guillelmus de Roselione, Tancredus de Sergeio, Petrus /10 carpentarius de Chaloia. Boneta autem et maritus ejus Dalmatius dederunt suam terciam, et fratres dederunt eis in concambium clausum quod est ante castellum de Divona quod predictus Walcherius /11 eis prius dederat, eo scilicet tenore, ut post obitum ipsius Bonetę clausum idem ad fratres Bonimontis rediret. Hoc factum est apud Bonummontem, presentibus ejusdem loci fratribus et domno Guarino /12 abbate, Guillelmo priore, prefato Walcherio de Divona qui Walcherius laudante Dalmatio de Rovoreia. Prescriptis donationibus addidit terram que Recretum nuncupatur, coram predictis /13 testibus, Guarino videlicet abbate et Guillelmo priore ejus et prenominati loci fratribus. Humbertus de Peslens miles et frater ejus Mainerius dederunt ecclesię Bonimontis per manum domni /14 Moysi abbatis quicquid habebant ad Peslens et ad Chichens, tam in feodis quam in alodio ob recordationem animarum suarum et predecessorum suorum. Testes sunt Humbertus de Arbois, /15 Otto de Craceio, Stephanus de Gingins, Amaldricus de Cheserai, capitulum predictę ecclesię in quo donum factum est. Actum Dominicę incarnationis M° C° XXXI°. Si quis vero has dona-/16tiones legitime factas, scripto sigillique nostri impressione signatas, violare aut interrumpere conatus fuerit, donec resipuerit excommunicationi subjaceat.